Ashleigh en Daryl lei SA aanslag | Netwerk24
Ashleigh en Daryl lei SA aanslag
Ashleigh Moolman-Pasio / Foto: Getty Images
Die 34-jarige Impey en Moolman-Pasio (33) is deel van ’n sterk Suid-Afrikaanse span vir dié byeenkoms, wat van 22 tot 29 September in Harrogate in Engeland beslis word.
Die tydtoets vir vroue word die 24ste oor 30,1 km beslis, terwyl die mans s’n die volgende dag oor 54,1 km is. Impey, wat verlede week die Tsjeggiese toer gewen het, is reeds die afgelope sewe jaar die nasionale tydtoetskampioen.
Die padwedren vir vroue word die 28ste oor 149,7 km beslis, met die mans wat die volgende dag aantree oor ’n afstand van 280 km.?
Moolman-Pasio is vroeër vanjaar die vyfde keer as SA kampioen in die padwedren gekroon.
Een van Impey se spanmaats is Nicholas Dlamini, wat Saterdag sy buiging in die Vuelta a España, een van die drie mees prestigeryke fietstoere in die wêreld, maak.
Suid-Afrika se span: Elite-mans: Daryl Impey, Stefan de Bod, Ryan Gibbons, Nicholas Dlamini; Vroue-elite: Ashleigh Moolman-Pasio, Joanna van de Winkel, Tiffany Keep, Carla Oberholzer, Zanri Rossouw, Maroesjka Matthee. – Sportredaksie
Meer oor: Daryl Impey | Ashleigh Moolman-Pasio | Fietsry